open-index/open-wikipedia-markdown huggingface dataset:
Contea de Bergem

La contea de Bergem l'è staita un'entitaa aministrativa de l'Imper Carolinj, creada ind el 774.

## Storia
Cond la fraca del Desideri e la conquista de Pavia, ol Carl Magn al deventa *Gratia Dei Rex Francorum et Langobardorum et Patricius Romanorum*. Donca ol Regn Lombard l'è miga desligad, ma a'l post dei ducats e dei gastaldats ol nœv sovran al met dei conts franc, ma i tegn la so fonzion i *sculdahis*, i *decanus* e i *saltarius*. Bergem, qe dop de vesser staita un ducad l'era staita riduxida a gastaldat ind el 702, l'è faita contea. Cond la conquista franca i riva anc un grand numer de colon transalpin, ma la vegia aristocrazia lombarda la resta a'l so post: fina a'l XI secol, la plu part dei padron de terra i è de descendenza lombarda, e insema ai vescov de la citaa i segue anc'mò ol dreit lombard.

## Lesta dei conts
G'è poqe informazion in sui conts de Bergem. Qests qé i è qei dei quai a'm g'ha dei fonts segure:
* Auteram, ol prim, mort inants del 816
* Mario, (843 ?? )
* Oton, (870 ??), qe l'ha partecipad a la spedizion de l'imperador Luis II ol Joven contra l'Emirad de Bari.
* Ambrœs, (894 ??)
* Teudald, ( ??? )
* Supon,  (919 ??)
Ol sucessor de Supon a l'è Gisalbert, ol prim dei Gisalbertin, qe 'l diciarava de seguir la lej lombarda.

## Bibliografia
* Belotti B.  *Storia di Bergamo e dei Bergamaschi*. Bergamo, Bolis, 1989. SBN LO10072984
* Cessi R.  *Bergamo medioevale*. Atti Ist. veneto Sci. Lett. Ar., 1944.
* Delogu P.  *L'istituzione comitale nell'Italia carolingia*. BISI, 1968.
* Jarnut J.  *Bergamo 568-1098*. Archivio Bergamasco, 1980. SBN     MIL0010412.
* Odazio, E.  *I conti del comitato bergomense e le loro diramazioni nei secoli X-XIII*. Bergomum, 1934.

## Riferiments
Combined DNA Index System

El **Combined DNA Index System** (**CODIS**) l'è 'l database nazional del DNA di Stat Unii, faa e tegnuu in pee del Federal Bureau of Investigation. L'è spartii in trii nivej: Vun local, vun statal e vun federal.

El software del CODIS l'è spartii in pussee database: Vun per i criminai condanaa, vun di person descomparuu, vun cont i proeuv di crimin e di alter sezion specialistegh.
Neisseria meningitidis

** Neisseria meningitidis ** l'è 'n batteri gram-negativ cognossuu per vess l'unegh a provocà la meningite e a trasmettès in tra i omen. L'è staa descovert in del 1880 del dottor Giovanni Battista Ughetti.

El se trasmett in tra i omen cont el contatt streng e i gottolin che sortissen de nas e bocca. La pupart di voeult el tacca mia la malattija e 'l viv naturalment in la gora de circa el 30% di personn, senza provocà di sintom, e de facc pussee del 99% di infezion l'è dovuu a la trasmission da di potrador san.

## Vos corelaa
*Streptococcus pneumoniae
*Haemophilus influenzae
Legg de la robotica

I **legg de la robotica** hinn di legg elaboraa del Isaac Asimov per i robot positronegh del sò mond de fantascienza.
I legg hinn:
#On robot el pò minga danneggià 'n uman o permett che cont la sò mancada azion che 'n uman el vegna danneggiaa.
#On robot el gh'ha de obbidì ai orden di uman, foeura de quej che violena prima legg
#On robot el gh'ha de protegg la sò esistenza finna che 'sta protezion chi la viola no i primm do regoll.
Robot

El **robot** l'è 'na macchina bona de fà on mestee inveci de l'omm, pu o men independentement. La parolla, inventada de l'Isaac Asimov, la vegn del cech "robota", ossia "lavor pesant".
S'cioppaa

I **s'ciopaaa**, ciamaa anca **s'ciopett**, hinn on mangià faa di somenz de mais che s'cioppen grazia al calor. Se pòden fà in padella, in del forn a micrond o cont di macchinari specifegh che fonzionen ad aria calda. S'cioppen perchè la somenza del mais l'è sigillada e dent gh'è de l'aqua che cont el calor la vegn vapor e donca la fa reversà el cotegnuu de la somenza.

Hinn on snack tipegh di cinema.
Salud roman

El **Salud roman** l'è 'na forma de salud doperada in tra el 1800 e 'l 1900, che se dis che 'l gh'ha origin roman, ma el se sa nò se l'è vera. L'è famos per vess staa el salud del regimm fassista italian del Benito Mussolini e del regimm nazista de l'Adolf Hitler.

## Legg
In Italia el salud l'è proibii se doperaa per manifestazion de caratter fassista, cont ona multa da 200 a 500 Euro e la galera da 6 mes a 2 agn. Anca in Germania l'è illegal e 'l pò vess punii cont 3 agn de preson.

In di Stat Unii on salud arent a quell roman doperaa per la bandera, el salud Bellamy, l'è tolt via de la legg in del 1942

## Varda anca
*Salud fassista
*Salud nazista
*Salud Bellamy
PHP

El **PHP** l'è 'n lenguagg de programmazion progettaa per i sitt web dinamegh. L'interpeter del PHP l'è software liber relassaa cont la PHP licence.

L'è doperaa tipicament per scriv di applicazion web lato server, ma l'è doperaa anca per di script a riga de comand e per di applicazion *stand-alone*.

Esempi de software scricc in PHP hinn el MediaWiki e 'l WordPress.
Crystal Palace

Al **Crystal Palace** (pronùncia "Crìstal Pàlas") l'è 'na palasìna de Brèsa alta 110 méter.

## Stória

Al **Crystal Palace** l'è stàt fat sö tra l'88 e al 90 sö prugét del Bruno Fedrigolli.
Ai tèmp de la sò realizasiù g'è stàt ah pé na quàch menàde tra la Regiù Lumbardia e la Provincia de Brèsa perché , da le càrte, al ghéra de éser piö àlt del palàs de la regiù (al Grattacielo Pirelli) de 6 méter.
Al Crystal Palace al rèsta comunque al palàs piö àlt de töta Brèsa.

## Caraterìstiche

L'edifìcio l'è alt 110 méter e al ga  27 pià piö 3 sóta tèra, l'è stàt fat sö an cimènt armàt e la copertüra l'è an védre culùr érde àiva. A pià teré ghe i negóse e an sìmo ghe na piatafùrma per gli elicòteri, a l'entràda sö via Aldo Moro ghe na funtana con an tìpo de campàne che sa met dré a sunà quand che al piöf.
Bandera de la Franza

La **bandera de la Franza** l'è 'n tricolor d'istess dimension bloeu, bianch e ross. L'ha daa origin a tanc alter bander, la pussee famosa l'è la bandera italiana
Szczerbiec

La Szczerbiec (prononça polaca: *[ˈʂt͡ʂɛr.bʲɛt͡s]*) l'è la spada cerimoniala dovrada ind le incoronazion de la plu part dei Re Polac dal 1340 a'l 1764. L'è conservada e esponida ind el Castell del Wavel a Cracovia come l'uneg restait dei joiei de la Corona Polaca Medievala.

## Etimolojia

Ol so nom al vegn dal polac *szczerba* (sqeia, bux, capeta). In lombard s'pœl render-l come **Spada Sqeiada**. Segond la lejenda ol re polac Boleslav I ol Corajos l'havress sqeiada ind el sbater jo la Porta Dora de Kiev ind el 1018 (la porta però l'è staita fabregada adoma ind el 1037). In realtaa, ol nom de la spada al vegn de l'intai ind la lama, qe l'è probabel qe al sies stait cread per portar dei reliquie, come l'era comun ind el Medioev.

## Storia
La Szczerbiec l'è staita fabregada ind la prima metaa del secol XIII, fors in Renania. A'l prencepe l'era proprietaa del princep Boleslav (fors Boleslav I de Masovia o Boleslav ol Devot) come l'indeçava l'iscrizion (qe la g'è plu) su l'impugnadura. L'è probabel qe a'l temp la fœss dovrada come simbol del poder judiaziare (*gladius iustitiae*).

Ind el 1320 l'è staita dovrada de Ladislav I de Polonia come spada de incoronazion ind la Catedral del Wavel. Despò l'è staita tegnida ind el Castell del Wavel insema a i olter joiei de la corona polaca, e l'è staita dovrada ind le incoronazion de la plu part dei Re Polac fina a'l 1764.
Ind el 1795 ol castell l'è saqejad dei prussian, e la spada la passa de man plu volte ind el XIX secol, fina a vesser comprada de l'Hermitage de San Pedersburg ind el 1884. L'Union Sovietega la darà indree a la Polonia ind el 1928. Ind la Segonda Guerra Mondial, la Szczerbiec l'è portada a'l segur in Canada, e la torna a'l Wavel adoma ind el 1959.

## Descrizion

La spada l'è caraterizada de un'elsa d'arjent, quarciada jo con dei piastre d'or, qe i è decorade con dei formule majege, 118 simboi cristian e dei motiv floreai. Prope sota la guardia g'è una streita crena ind la lama, con tacad un picen scud d'arjent cond el stema dei Piast. Qest a l'è probabel qe al sies l'ultem rest del fœder, cread ind el 1340 e perdid intra ol 1819 e ol 1874. La lama l'è de tipo Oakeshott XII. I misure principale i è:
*Longeza totala: 98,4 cm
*Longeza lama: 82 cm
*Largeza massema lama: 5 cm

## Bibliografia
*  Marek Żukow-Karczewski, ''Klejnoty i insygnia koronacyjne w dawnej Polsce. Prawdy i legendy'' (Crown jewels and insignia in the former Poland. Truth and legend), "Życie Literackie", No. 32, 1987, p. 5. 

## Riferiments


## Olter projets
JavaScript

El **JavaScript** l'è 'n lenguagg de programmazion interpretaa dal browser e doperaa per programmà lato client inventaa dal Brendan Eich in del 1993, proppi arent al lenguagg C.

In di ultem temp s'hinn desviluppaa anca di estension del lenguagg che permetten de doperàll anca tant 'me lenguagg lat server, la pussee importanta a l'è Node.js.

## Vos corelaa
*JSFuck
Boleslav I de Masovia

Boleslav I de Masovia (in polac: ***Bolesław I Mazowiecki***; 1208 - circa 25 de febrer 1248), l'è stait un princep polac member de la dinastia Piast, Duca de Sandomierz (adoma una part, 1229-1232), Duca de Dobrzyń (1233-1247) e Duca de tœta la Masovia intra ol 1247 e ol 1248.
 
L'era ol segond s'ciet de Conrad I de Masovia e Agafia de Rus. L'è probabel qe al sies stait ciamad insé in onor del so bisnono Boleslav III ol Bocacorta. A la mort del so fradell major Przemysł ind el 1228 l'è diventad ol plu vegg dei fiœi de la so famea.
Bandera de l'Islanda

La **Bandera de l'Islanda** l'è 'na cros scandinava bianca con dent 'na cros rossa in d'on camp bloeu. L'è descritta in la legg  N. 34 del 17 de giugn den 1944, di che l'Islanda l'è 'gnuda 'na republega.
Francesco Gabbani

El **Francesco Gabbani** (Carrara, 9 de settember del 1982) l'è on cantautor italian.

Dopo avè partecipaa al Festival de Sanrem 2016, cont la canzon "Amen" che l'ha vengiuu la sezion "Nuove Proposte", l'ha vengiuu el 67º Festival de Sanrem, in del 2017, in la sezion "Campioni", cont la canzon "Occidentali's Karma". L'è 'l primm cantant de la storia a avè vengiuu el Festival de Sanrem in la categoria "Campioni" l'ann dopo a la vittoria in la categoria "Nuove Proposte".
Boleslav ol Devot

**Boleslav ol Devot** (in polac: ***Bolesław Pobożny***; 1224/27 - 14 de avril 1279) l'è stait un member de la dinastia Piast, Duca de la Granda Polonia intra ol 1239 e ol 1247 (segond qualc storec ind el periodo 1239-1241 adoma Duca de Ujście), Duca de Kalisz (1247-1249), Duca de Gniezno (1249-1250), Duca de Gniezno-Kalisz (1253-1257), Duca de tœta la Granda Polonia e Poznań (1257-1273), ind el 1261 Scior de Ląd, rejent de i Ducats de Masovia, Płock e Czersk (1262-1264), Scior de Bydgoszcz (1268-1273), Duca de Inowrocław (1271-1273), e Duca de Gniezno-Kalisz dal 1273 infina a la so mort.

L'era ol segond fiœl de Ladislav Odonic, Duca de la Granda Polonia, e la so moier Edvije, qe l'è probabel qe la fœss la fiœla de Mestwin I, Duca de Pomerania, o de un member de la dinastia Přemyslid. Quase sœbet Boleslav l'è stait ciamad *ol Devot* (Latin: *Pius*), nom dovrad quand a l'era anc'mò viv ind la *Cronaca del Capitolo de Poznań*.
Biastema

Una **biastema**, o anca *bestema*, a l'è un'ingiuria o espression de ofesa contra di divinità o i figure sacher de una religion.

## Lesg
Vari  Stat gh'hann di lesg contra el biastemà, cont di sanzion che vann da 'na multa (per esempi l'Italia) o anca a la pena de mort, come in di Stat islamegh.
Land (Jermania)

I **stats federats** (in todesc: ***Länder***, prononça /ˈlɛndɐ/, sing. ***Land***, pr. /lant/) i è i division territoriai de prim nivell de la Jermania e i è in tœt 16.

I è ciamads (in manera miga ofiçal) anc col nom ***Bundesländer*** (pr. /ˈbʊndɛsˌlɛndɐ/, sing. ***Bundesland*** /ˈbʊndɛsˌlant/).

Ogne stat l'è representad a nivell federal ind el *[[Bundesrat (Germania)|Bundesrat]]*, la camera federala.

## Sota-division
* Distreits governativ (*Regierungsbezirk*)
* Circondare (*Landkreis* o, in qualc stats, *Kreis*)
* Confederazion comunala (*Kommunalverband*)
* Comun (*Gemeinde*)

## Lesta

## Referiments
* 

## Vox conrelade
*Nœv Stats de la Jermania
Anell de fidanzament

L**'[[anell]] de fidanzament** l'è 'n cadò daa al partner in del moment che se decid de sposàss. In la coltura occidental l'è daa tipicament de l'omm a la donna e 'l vegn mettuu, 'me la vera da spos, in sul dit de l'anell.

## Vos corelaa
*Anell de la purezza
Stema de la Polonia

Ol **Stema de la Polonia** (in polac *Orzeł Biały* - Agola Bianca) al representa un'agola d'arjent (de color bianc) con corona, ongie e bec d'or, sora un scud ross.

Ol stema dovrad adess l'è stait adotad ol 9 de fevrer del 1990, quand qe l'è staita rimetida sol coo de l'agola la corona d'or, tirada vià dei autoritaa comuniste de la Republega Popolara de Polonia.

## Storia
Segond la legenda, l'Agola Bianca la g'ha orijin quand qe ol *[[Lech, Čech e Rus|Lech]]*, lejendare fondador de la Polonia, l'ha vest ol nin de un'agola bianca e al l'ha interpretad come un simbol de bona sort, donca l'ha fondad lé la citaa de Gniezno (*gniazdo* al vœl dir *nin*). Quand qe l'agola l'ha dervid i so ale e l'ha tacad a sgolar, un raj de sol ross da ovest l'ha colpid i ale, qe i someava insé dore; ol rest l'era tut bianc.

Ol simbol de l'agola l'è comparid la prima vœlta su dei monede ind el regn del Boleslav I (992-1025), come stema de la fameia Piast. L'è probabel qe l'uxell al fœss una *[[Haliaeetus albicilla]]*, ma g'è anc dei oltre possibilitaa. A'l prencepe del XII secol, l'agola l'ha començad a comparir sora i scuds, i insegne, i monede, e i sijill de i duca Piast. L'è stait catad for come stema de la Polonia ind el regn del Przemysł II, per regordar ol temp dei Piast, inants del desligament de la nazion.


File:Lech (99006824).jpg|thumb|Ol *[[Lech, Čech e Rus|Lech]]*
File:Denar rys chrobry1.png|Moneda del Boleslav ol Corajos
File:King of Poland.jpg|Ol Re de Polonia vestid de torneo
File:Sobieski Crown.PNG|Stema del Joann III Sobiesky
File:Tapestry with the coats of arms of Poland (White Eagle) and Lithuania (Vytis, Pahonia) and a figure of Victory.jpg|Araz cond el stema de la Polonia-Lituania


## Evoluzion

File:Coat of Arms of the Polish Crown.svg|Piast e Regn de Polonia (1295–1569)
File:Coat of arms of the Polish-Lithuanian Commonwealth.svg|Confederazion Polaca-Lituana (1569–1795)
File:Grand Coat of Arms of Duchy of Warsaw.svg|Ducad de Varsavia (1807–1815)
File:Medium Coat of Arms of Congress Poland.svg|Regn del Congress (1815-1832)
File:November Uprising.svg|Revolta de November (1830–1831)
File:Coat of arms of the Kraków Uprising.svg|Revolta de Varsavia(1846)
File:Coat of arms of the January Uprising.svg|Revolta de Jenar(1863)
File:Godło Królestwa Polskiego (1916-1918).svg|Polonia (1916–1918)
File:Coat of arms of Poland2 1919-1927.svg|Polonia (1919–1927)
File:Godło II Rzeczypospolitej.png|Polonia (1927–1939)
File:Herb Rzeczypospolitej Polskiej (1956 - 1990).png|Govern polac in esil (1956–1990)
File:Coat_of_arms_of_Poland_(1955-1980).svg|Republega Popolara de Polonia (1955–1990)
File:Herb Polski.svg|Republega de Polonia (1990-incœ)


## Vox conrelade
* Bandera de la Polonia
Patell sanitari

El **patell sanitari** l'è 'n tampon per l'igien di donn, doperaa in del period mestrual per assorbì el sangh. Quij monous hinn faa de 'na sostanza assorbenta e de 'n rivestiment de tessuu e plastega, inveci quij lavabil hinn faa de 'n tessuu che 'l assorb e che 'l pò vess lavaa. 

## Vos corelaa
*Patell
*Mestruazion
Comunism

El **comunism** l'è la dottrina politega, fondada in sul socialism, che la presuppon el mett in comun i mezz e i ben de produzion e l'assenza del Stat. L'è staa inventaa dal Karl Marx e dal Friedrich Engels cont el *[[Manifest del Partii Comunista]]*.

## Alter progett
Dildo

El **dildo** l'è 'n gioeugh sessual a forma de bigol doperaa in la masturbazion e in di gioeugh erotegh e hinn doperaa de tucc e du i sess e de tucc i orientament sessual. El nomm el vegn o de l'italian "diletto" o de l'ingles "Dil doul", ossia cazz tiraa.

## Vos corelaa
*Vibrator (sessualità)
*Pegging

## Alter progett
Vera da spos

La ** vera de spos ** l'è 'n anell doperaa 'me simbol del sposalizzi. L'è mittuu in sul dit de l'anell, e i vari coltur scernissen la man (per esempi in Italia, Franza e Catalogna a la man manzina, in Ispagna e Romania la man drizza). In la cerimonia religiosa cristiana vegnen portaa a l'altar de on paggett in su 'n cussin e benedii del prevet.
Valparaiso

**Valparaiso** (*Valparaíso* in spagnoeul) l'è la terza cittaa pussee granda del Cile dopo de Concepción e Santiago del Cile.
Pena de mort

La **pena de mort** a l'è un castigh indova che quell che l'è condanad a l'è copad: l'è ciamada anca pena capital, perchè un temp la se faseva per decapitazzion.

A l'è ben controversa: tuta l'Europa, foeura che per la Bielorussia, la dopera pu, e in general l'è minga vista trop ben in di stat democrategh, e ghe n'è domà trii debon democrategh che ghe l'hann: el Giapon, i Stat Unid d'America e Taiwan. Vun di prim oposidor de la pena de mort a l'è stad el Ceser Becaria che, in del so *[[Dei delitti e delle pene]]*, l'ha sostegnud che l'era una pena che la serviva no a prevegnì e l'era nanca el castigh pussee bon, e che l'era acetabel domà in di rari rarent cas che l'era propi l'unega soluzzion per prevegnì el riat.

A nivell religios la Gesa catolega l'ha sostegnud a longh che per un stat a l'era acetabel, in di cas pussee gram, dà la pena  de mort, ma del temp del Giovann Paol II l'è stada condanada semper pussee e 'l Papa Franzesch l'ha modifegad el catechism inscì de dì che l'è mai acetabel. In di Stat Unid, la pupart di diocesi ortodosse inn contra de la pena de mort, e pensen che l'è contraria al comandament de mazzà no. La lesg ebraica la preved la pena de mort in vari cas, ma cont el temp el desvilup del Talmud l'ha fad inscì che el standard de la proeuva per la condana capital, che la resta acetada in teoria, el sia inscì alt che l'è deventada minga acetabel in pratega. In l'Islam el Coran e la Sharia la preveden per vari riat, despess compagn de quei ebraich, ma gh'è pussee stat che, a stàgh adree al dirit islamegh, la aplichen.

## Riferiment
*[Treccani](https://www.treccani.it/enciclopedia/pena-di-morte_(Enciclopedia-Italiana)/)
*Life, Not the Death Penalty 

## Alter proget
Dinastia Piast

La Dinastia Piast (in cec: *Piastovci*; in todesc: *Piasten*; in polac: *Piastowie*) l'è staita la prima storega dinastia qe l'ha regnad su la Polonia. Ol prim member verifegad dei storeg l'è stait ol princep Miecislav I (930-992). Ol govern dei Piast l'è finid ind el 1370 con la mort del re Casimir III ol Grand.

Dei ram de la dinastia i ha seguitad a governar ind el Ducad de Masovia (infina al 1526) e ind i Ducads de Slesia infina a la mort de l'ultem member mas'c de i Piast de Slesia.

I Piast i s'era imparentads con tante fameie nobele d'Europa, e i g'hera tants titoi, un quai anca ind el Sacro Roman Imper.

## Orijen del nom
I prim duca e re de Polonia i dixiva de descender del Piast Kołodziej, un personaj lejendare citad la prima vœlta ind le *[[Cronicae et gesta ducum sive principum Polonorum]]*, scrivide ind el 1113 del Gallus Anonimus.

## Sovran

## Riferiments
Gioeugh sessual

On **gioeugh sessual** (*sex toy* in ingles) l'è 'n dispositiv desinaa a vess doperaa per dà piesè a 'na persona, sia indeperlee, sia in di rapport sessuai tipegh. Hinn di sex toys i dildo, i vibrator, i balinn vaginai e anca i dispositiv doperaa in del spanking e in del bondage.

## Alter progett
Sess anal

Per **sess anal** se intend la pratega sessual indova che el cazz, o in general un quaj alter usadell tant 'me un dildo, a l'è mitud in del bus del cul de 'n alter. Desgià che in di uman quella banda chi gh'hann un bell poo de recetor, el risulta piasevol, e in di omen a gh'è anca una possibel stimolazzion de la prostata.

A l'è considerad pussee a ris'c del sess fad denanz, desgià che i pared del cul a inn no fade inscì de resister al sess, a diferenza de quelle de la vagina: per esempi, a l'è ben pussee facil ciapà malatie compagne de l'HIV e per quella reson chi i dotor consilien de doperà semper el goldon, de lubrifegà i part e de fà no sess denanz dopo havéll fad dedree, per el gran ris'c che se spanteghen di malatie in tra i du bus.

In del mond ocidental a l'è ciamada anca sodomia, del cunt biblegh de Sodoma e Gomorra, cità destrugade del Signor perchè el praticaven: a bon cunt, soratut quand che l'è omosessual, a l'è un tabô in varie colture.

## Riferiment
*I medici che non parlano di sesso anale mettono a rischio le loro pazienti 

## Alter proget
Lusazia

La **Lusazia** (in todesc: *Lausitz*, in lengua lusaziana: *Łužyca*, in polac: *Łużyce*, in cec: *Lužice*) l'è una rejon storega intra i fiœm Bóbr (un afluent de l'Oder) e Kwisa, e l'Elba, ind la Sassonia e ind el Brandeburg in Jermania. L'è part anc del sud-ovest de la Polonia (Voivodad de la Slesia) e de la Republica Ceca setentrionala. L'è dividida in Volta e Bassa Lusazia.

Ol nom al vegn da una parolla in lengua lusaziana qe la vœl dir "palud".
Bruna

**Bruna** (*Brno* in cech; *Brünn* in tudesch; *Bruna* in latin; *Bruna* in italian) a l’è la capital de la Muravia in Repüblica Ceca.
A l’è anca la segonda cittaa pussee granda de l'Repüblega Ceca (del paes per pupulaziun, cun 403.000 abitant (2011).

## Geugrafia

El fiüm Svratka (Svratka in cech) el traversa Bruna.

## Cità gemelaa

Brun a l'è gemelada cun:
*  Viena, Aüstria  
*  St. Pölten, Aüstria
*  Lipsia, Germania
*  Stucarda, Germania
*  Musca (Rüsia), Russia
*  Rennes, Francia
*  Bratislava, Sluvachia
*  Türí, Italia (*sospenduu* ?)
*  Daejon, Curea del Süd
*  Dallas, Stat Ünì d'America
*  Poznan, Pulonia
*  Leeds, Regn Unii
*  Utrecht, Paes Bass

## Ligam de föra
* Sit del Cumün (in ingles)
Kalinda Sharma

La **Kalinda Sharma** l'è vun di personagg de la serie The Good Wife. L'è present da la prima stagion a quella de 6 e l'è interpretada da la Archie Panjabi.

## Biografia
Investigatora primma del marii e poeu del studi legal de la Alicia Florrick, l'è present de la prima puntada finna a la stagion quella de ses, quand che per salvà de la preson el sò fidanzaa mas'c (Kalinda l'è bisessual) Cary Agos, che l'aveva patteggiaa e 'sto patteggiament chi el podeva vess scassaa domà cont ona violazion Brady, la falsifega di proeuv per dimostrà che 'n investigator de la Polizia l'aveva lengiuu 'n e-mail compromettenta e l'avocata Dianne Lockhart ja droeuva e donca per evitàgh la preson la consegna al Procurator el nacrotraffegant Lemond Bishop e la scappa via.
Dianne Lockhart

La **Diane Lockhart** l'è vun di personagg de The Good Wife e del spin off The Good Fight. L'è interpretada da la Christine Baranski e la troeuvom in tucc i episodi de la serie.

## Retroscena
La Dianne Lockhart l'è 'n avocata liberal, a favor de l'abort e granda promotora di diritt di donn, oltra a vess a favor del controll di armi, tant da vess sconfonduda quand che la descovriss che 'l ghe pias sbarà.

L'è innamorada del Kurt McVeigh, perit espert di armi da foeugh e republegan conservator.

A l'inizi l'era scettega di abilità de l'Alicia Florrick, ma poeu la cambia ideja e la deventa la sò guida, oltra a provà a calmà la rivalità in tra lee e 'l Cary Agos.

A d'on pont de la serie, a la stagion quella de 5, la gh'ha avuu l'ocasion de andà in la Cort Suprema de l'Illinois, ma el governator Peter Florrick la cava via de la lista di candidaa per avè casciaa via in malo mod la soa miee per avègh provaa a fà on noeuv studi legal.
Stazion de Brun Central

La **Stazion de Brun Centrale** (*Brno hlavní nádraží* in cecch; *Brünn Hauptbahnhof* in tudesch; *Brno hlavná stanica* in sluacho) l'è ona stazion ferroviaria brunesa, che la se troeuva in Brun, Muravia, in Republiga Ceca sora la liniee Brun-Praga, Brun-Viena, Brun-Bratislava, Brun-Budapest, Brun-Varsavia

## Interscambi
Arent a la stazion a gh'è ona stazion de la metropolitana e anca di fermaa di 7 lign de tram e de corrier, gestii da l' Dopravní podnik města Brna.

 Fermada di tram 1,2,4,8,9,10,12
 Fermada di corrier 47,49,60,61,
 Fermada di Filobus

## Ligamm de foeura
* 
* 
* 
*
Cary Agos

El **Cary Agos** l'è 'n personagg de la serie TV The Good Wife interpretaa dal Matt Czuchry.

## Biografia

Giovin de circa 20 agn, l'è laureaa ad Harvard e 'l lavorava 'me viceprocurator del Peter Florrick 
Al studi legal l'entra in competizion cont l'Alicia Florrick, ma poeu dopo avè lavoraa insemma a di cas vegnen amis e quand che la Alicia la voeur fondà on noeuv studi lu l'è vun di sò sostenidor.

### La vicenda giudiziaria
Longh la stagion quella de 6 el vegn indagaa per on caregh de cocaina sortii di laboratori de la Polizia e per avè daa di consili a di criminai quand che l'era vice procurator.

L'accetta on patteggiament de 6 agn de preson, che cont la bona condotta sarien vegnii 3. Però poeu se descovriss che 'l pò salvàss de la preson se 'l vegn scassaa el patteggiament. Inscì la sò morosa Kalinda Sharma la falsifega di proeuv per dàgh la possibilità de scassà el patteggiament e de andà no in galera.

### La fin
In di ultim episodi de la serie el pensa che la Alicia Florrick e la Dianne Lockhart complotten per fà on studi intregament al femminin. Donca dopo che 'l David Lee l'accetta, cont el sò vot, de mudà el nomm del studi in "Lockhart & Florrick" el lassa el studi per andà a insegnà a l'università.

El res'cia de vegnì coinvolt in del process a Peter Florrick, ma el sò avocatt per evitàll el se lia cont la Alicia Florrick e 'l ghe da di proeuv che pòden scagionà el marii senza mett in mezz lu.

Quand che 'l vegn citaa in del process e donca ciamaa a testimonià el vegn ostil in di confont dij Florrick, ma l'è grazia a lu che riessen a trovà di bus in la teoria de l'accusa.
Luddism

El **luddism** l'è staa 'n moviment de protesta operaria nassuu a l'inizi del 1800 in Inghilterra e che 'l s'ceppava i macchinari de la revoluzion industrial, per pagura che fussen dannos per el futur di lavorent salariaa. El nomm el vegn del Ned Ludd, operari forsi mai esistii che per la leggenda l'è staa 'l primm a s'ceppà on macchinari industial per protesta. L'è considerada la prima forma de lotta operaria al capitalism.
Renania

Renania l'è ol nom generc de la rejon jeografega de la Jermania bagnada dal fiœm Reno.

## Jeografia
L'è ind la zona ocidentala de la Jermania, al confin con la França, ol Belji e ol Lussemburg, e la g'ha una superfix de 25.000 km². Le zone meridionale e orientale i è per la plœ part collinare (Westerwald, Hunsrück, Taunus e Eifel), e i è traversade da le vallade di afluents del Reno e de la Mosella; al nord g'è la vall de la Ruhr.

I citaa plœ importante i è: Aquisgrana, Bonn, Colonia, Duisburg, Düsseldorf, Essen, Coblenza, Krefeld, Leverkusen, Ludwigshafen, Magonza, Mannheim, Mönchengladbach, Wiesbaden e Wuppertal.

## Storia
Ind el 1824 l'è staita creada la provinça de la Renania con la union di province del Bass Reno e de Jülich-Kleve-Berg. Con la fraca tedesca ind la Prima Guerra Mondial, la Renania l'è staita occupada e demilitarizada ind el 1919. Ol 7 marzo 1936 e forze armade tedesqe i è entrade ind la rejon per la prima volta da la fin de la guerra, e i ha insé violad ol Tratad de Versailles.

## Aministrazion
Al dé de incœ la Renania l'è dividida intra Renania-Palatinat e Nord Reno-Westfalia.
Qilometer quadrad

Ol **qilometer quadrad** (simbol: **km²**, di volte l'è dovrad **kmq**) l'è una unitaa de misura de la superfix e l'è per definizion l'area de un quadrad de lato 1 qilometer. L'è part del sistema internazional de unitaa de misura, come multiplo del meter quadrad (simbol **m²**, l'è dovrad anc **mq**).

Ol dovrar de *mq* e *kmq* l'è mìa jœst: *q* l'è ol simbol del quintal, donca ol *mq* al poderess vesser interpretad come milli-quintal, e *kmq* come qilometer per quintal.

## Conversion
*1 km² = 1 000 000 m²
*1 km² = 100 ettari
*1 km² = 10 000 are
*1 m² = 0,000 001 km²
*1 ettaro = 0,01 km²

## Riferiments
Gesa de l'Incoronada (Lod)

La **Gesa de l'Incoronada**, cognossuu anca domà comè l**'Incoronada** (italian: *Tempio Civico della Beata Vergine Incoronata*) a l'è ona gesa catolega de la città de Lod.
A l'è piena de oeuver d'art, e l'è recognossuda comè vun di caplavor del Renassiment lombard; a l'è vun di monument pussee de prestisg de Lod.
Al contrari di olter ges lodesann, l'Incoronada l'è propietà del comun (l'è per quest che l'è ciamaa *tempi civich*). Al dì d'incoeu l'è vuna di atrazzion toristegh de la città, insemma al Musee de l'Incoronada che gh'è lì arent.
Slesia

La **Slesia** (in polac: *Śląsk*; in polac antic *Ślążsk[o]*; in tedesc: *Schlesien*; in cec: *Slezsko*; in slovac *Sliezsko*; in tedesc slesian *Schläsing*; in slesian *Ślůnsk*; in lusazian superior *Šleska*; in lusazian inferior *Šlazyńska*; in latin *Silesia*) l'è una rejon storega de l'Europa central, qe incœ l'è per la plœ part indela Polonia, ma una qualc territore l'è indela Jermania e indela Republica Ceca. La Slesia la corespond al volt e mez cors del fiœm Oder, e l'è delimitada a sud da i muts di Sudeti. La so citaa principala (e capital storega) l'è Breslavia.
Rutenia Rossa

La Rutenia Rossa, anc **Russia Rossa** (latin: *Ruthenia Rubra* o *Russia Rubra*; ucrain: *Червона Русь*, polac: *Ruś Czerwona*, russ: *Червоная Русь*) l'è una rejon storega medioevala qe al dé d'incœ la corrispond a un territore intra ol sud-est de la Polonia e l'ovest de l'Ucraina.

L'è staita citada la prima volta ind el 1321 ind una cronaca polaqa.

Al prencepe part de la Rus' de Kiev, dopo la so fin l'è staita contendida intra ol Regn de Polonia, ol Granducat de Lituania, ol Regn d'Ungeria e ol Regn de Rutenia. Dopo i guerre de Galizia-Vovoidonia, conquistada da Casimir III ol Grand, l'è staita part de la Polonia, dividida intra ol Vovoidat de Rutenia, ol Vovoidat de Bełz.
Domm de Lod

El **Domm de Lod** l'è la gesa catolega principal de Lod.
A l'è la sede del vescov e de la diocesi de Lod. A l'è vuna di ges pussee grand de la Lombardia, e l'è 'l monument pussee vegg de Lod: la prima preja del Domm l'è stada missa el trii de agost del 1158, cioè 'l dì de la fondazzion de la città.
A l'è stada consagrada in del 1163, e l'è dedicada a la Vergin Assonta, e in del 1970 el papa Paol VI l'ha fada vegnì ona *[[basilega minor]]*.
Bidet

El ** bidet ** l'è 'n sanitari doperaa per nettàss ben i part intim. L'è nassuu in Franza, e de facc bidet l'è anca la parolla per pony, vist la posa arenta doperada in sul bidet, ma el Stat indova l'è pussee spantegaa l'è l'Italia, vist che in Franza l'è staa per agn associaa ai brodej e domà in di ultim agn l'ha scominciaa a spantegàss de noeuv.


File:Boilly La Toilette intime ou la Rose effeuillée.jpg|
File:SB-BidetIntegrated.jpg|
File:Bidet Ego Kolo.jpg|
Trachycarpus fortunei

***Trachycarpus fortunei*** (Hook.) H.Wendl., 1863 , ciamada anca **palma de Fortune**, **palma cinesa** putost che **de la Cina** e anca **palma de Chusan**, a l'è ona pianta che la fa part de la famiglia di  Arecaceae (sotta-famiglia Coryphoideae), che la vegn da l'Asia e de spess coltivada in Italia comè pianta ornamentala.

## Spantegament e habitat
La *T. fortunei* a l'è origenaria di montagn de la Cina e de la Birmania..

Da tant secoi, la vegn coltivada sia in Cina che in Giappon per ricavà fiber tessij per fà-sù cord, sacch e vestii, resistent comè a l'usura. Per el sò spantegament, fin da l'antichitaa, tucc incoeu sann che chesta palma chì a l'è areala d'origen.

A l'è la palma pussee resistenta a i bass temperadur e per chesta reson chì la vegn dovrada in di pòst indue i alter palm vegnerïen minga sù, nanca se quattaa-sotta, comè in Scozia e in del Canada occidental, menter gh'hann puu dificoltaa a viv indue la temperadura a l'è pussee succia e calda. I piant adult stann ben anca inquand a gh'hinn −15&nbsp;°C, e poden anca stà per on cicinin de temp sotta i −20&nbsp;°C. I piant giovin, invece, poden vess  in quand a gh'hinn men de −8&nbsp;°C..

La pianta a l'è stada portada in Europa in del 1844 da Robert Fortune, e incoeu a gh'è staa tacaa-dree el sò nòmm. Anca in Lombardia, in del Tesin meridional e in del Piemont nòrd-oriental, si come a l'è ona pianta che la se adatta ben a la temperadura, a l'è ona pianta spantegaa comè per ornà vill, parch e giardin.

## Nòt


## Riferiment letterarï
*Gellini R., Grossoni P. *Botanica Forestale*. CEDAM Padova. Vol. II, 1996
*Odoardo Beccari *Le Palme del Genere Trachycarpus*, Webbia I,  1905 
*Beccari, O. *Recens Palme Vecchio Mondo*, Webbia V, 1920

## Ligamm de foeura
*
*
Meter quadrad

Ol **meter quadrad** (simbol: **m²**, di volte l'è dovrad **mq**) l'è una unitaa de misura de la superfix e l'è per definizion l'area de un quadrad de lato 1 meter. L'è part del sistema internazional de unitaa de misura.

Ol dovrar de *mq* l'è mìa jœst: *q* l'è ol simbol del quintal, donca ol *mq* al poderess vesser interpretad come milli-quintal.

## Conversion
*0,000001 km²
*0,0001 ha
*0,01 are
*1 centiara
*0,0002624 jornate
*1,196 yarde quadrade
*10,76 pé quadrads
*1550 pollici quadrads
*10000 cm²

## Riferiments
Meter cubo

Ol **meter cubo** (simbol: **m³**, di volte l'è dovrad **mc** anc se l'è mìa corret) l'è una unitaa de misura del volœm del sistema internazional de unitaa de misura. L'è per definizion ol volœm de un cubo coi spigoi de 1 meter.

## Conversion
*  km³
*  l
*  dm³
*  cm³
* ~ ft³
* ~ yd³

## Riferiments
Michele Emiliano

El **Michele Emiliano** (Bari, 23 de luj del 1959) l'è 'n politegh ed ex magistraa italian, sindegh de Bari dal 2004 al 2014 e adesso president de la Region Puja dal 26 de giugn del 2015.

In del congress de febrar del 2017 del Partii Democrategh l'ha scernuu, al contrari de la pupart de la minoranza, de restà in del partii e de sfidà el Matteo Renzi per la secreteria.
Enrico Rossi

L**'Enrico Rossi** (Bientina, 25 de agost del 1958) l'è 'n politegh italian, President de la Toscana dal 2010.

Da semper reppresentant de la corrent pussee a sinistra del Partii Democrategh e del secretari Matteo Renzi, in l'Assemblea del Partii de febrar del 2017 l'ha scernuu, insemma al Roberto Speranza e al Pier Luigi Bersani, de sortì del partii per fondà on noeuv soggett politegh, el Moviment Democrategh e Progressista, candidaa ai elezion del 2018 in la lista Liber e Inguai.
TRAPPIST-1

**TRAPPIST-1** (nomm complet *2MASS J23062928-0502285*) l'è 'na stella nana rossa ultrafreggia lontana 39,13 agn lus del noster Sô, descoverta de 'n team de l'università de Liegi giudaa da Michaël Gillon cont el sistema TRAPPIST, faa per trovà i esopianet.
Andrea Orlando

L**'Andrea Orlando** (La Spezia, 8 de febrar del 1969) l'è 'n politegh italian, minister de la giustizia dal 22 de febrar del 2014, prima in del Governo Renzi e poeu reconfermaa in carega in del Governo Gentiloni. In del governo Draghi l'è ciamaa al ministeri del lavorà.

L'è in la Cambra di Deputaa dal 2006.
Lara-Isabelle Rentinck

**Lara-Isabelle Rentinck**, (nasüda a Berlin el 19 d'agùst 1986) l'è 'na mudela e atùra de televisòn e de cinema tudèsca.

L'ha cumenciàd a vèss cunusüda in del 2005 quànd l'ha lauràd in d'la *sopa opera* Verliebt in Berlin. In del 2016 l'ha fài un servìsi futugràfic per Playboy.

## I só laurà

### Cinema

* 2009: *Mord ist mein Geschäft, Liebling*: UPS-Kurierin
* 2010: *Jerry Cotton*: June Clark

### Televisão

* 2005-2006-2007: *[[Verliebt in Berlin]]*
* 2008: *Die Geschichte Mitteldeutschlands* (TV): Anna Elisabeth Schönemann
* 2009: *Hallo Robbie!*: Maja Tamm
* 2009: *[[Der Landarzt]]*: Sciùra Brandt
* 2009: *[[Notruf Hafenkante]]*: Gina-Marie Stern
* 2009: *Killerjagd Töte mich wenn du kannst*: Opfer Sylvie B.
* 2009: *Barbara Wood - Karibisches Geheimnis*: Francesca Fallon
* 2009: *[[Notruf Hafenkante]]*: Falsche Töne
* 2009: *Killerjagd. Töte mich, wenn du kannst*
* 2011: *Marienhof*
* 2011–2016: *Küstenwache*
* 2012: *Der letzte Bulle*: Zur Kasse, Schätzchen
* 2013: *Kripo Holstein – Mord und Meer*
* 2015: *Die Rosenheim-Cops*: Schönheit sterben
* 2016: *Letzte Spur Berlin*: Unantastbar

## Riferimént


## Ligam de föra

* Sìtt de Lara-Isabelle Rentinck
* Lara-Isabelle Rentinck in sül IMDB
Federal Bureau of Investigation

El **Federal Bureau of Investigation** l'è 'l corp de polizia federala di Stat Unii, fondaa del 1908 da Carlo Giuseppe Bonaparte, Theodore Roosevelt e radicalment mudaa dal J. Edgar Hoover. L'è 'l brasc operativ del Departiment de Giustizia di Stat Unii e donca el gh'ha la competenza per tucc i riatt federai.

## Vos corelaa
*Central Intelligence Agency
Sorbett

El **sorbett** (di voeult italianizaa in **gelaa**) l'è 'n mangià giazzaa faa tipicament cont el lacc (o di sostanz compagn tipo la panera o di sostituu vegan) messedaa cont di arom e di colorant.
Etrusch

I **etrusch** hinn staa on popol de l'Italia central, originari de la terra in tra l'Arno e 'l Tever. I eren ciamaa di Roman **Tusci**, e 'l nomm de la Toscana el vegn de li. I etrusch parlaven 'na lengua minga indoeuropea, anmò misteriosa per i lenguista. Han avuu el sò period de spendor in tra el secol quell de 7 e quell de 6 a.C, cont on domini che 'l rivava da la Campania a la bassa Lombardia: però dopo de la fin del Regn de Roma, cont ona monarchia etrusca, i Roman han scominciaa a slargàss in terra etrusca, e hinn descomparuu intorna al segond secol a.C.

## Riferiment
*[Etruschi](http://www.treccani.it/enciclopedia/etruschi_(Enciclopedia-dei-ragazzi)/)
*Etruschi

## Alter progett
Botnet

La **Botnet** l'è 'na red de computer ch'hinn infettaa cont on malware che ja *zombifega* e donca da part di resors del sistema al botmaster de 'sta botnet.

I botnet hinn drovaa per minà criptodanee, per fà di attacch Distribuited Denial of Service, per mandà in gir spam o per mett di materiai illegai (come software warez o pedopornografia) in manera che 'l sia pussee diffizil per la polizia trovà el ver utent.
Spam

El **spam** l'è 'n messagg mandaa senza el consens del destinatari e massivament. Tipicament hinn mandaa in gir via e-mail e newsgroup, ma al di d'incoeu hinn doperaa anca i software IM, i comment di blog e di social network. Per spantegàj hinn doperaa soratutt di computer *zombifegaa*, ossia infettaa cont on malware che mett part di resors a disposizion del *spammer* cont ona botnet, ma hinn anca doperaa di server SMPT configuraa mal per mandà i email de tucc, ciamaa *[[Open mail relay|open-relay]]*.

El nomm el vegn da on sketch di Monty Python indova in d'on restorant gh'eren domà piatt de la carna SPAM.
Emmanuel Macron

**Emmanuel Macron** (Amiens, 21 de dicember del 1977) l'è 'n politegh franes, che l'è staa Ministr de l'Economia, del 'Industria e del Digital dal 2014 al 2016, in del governo de Manuel Valls e president de la Franza elegiuu in di elezion del 2017. L'è 'l leader de En Marche!, e dal 2006 al 2009 l'era socialista.

## Idej politegh
El sò atteggiament l'è tipicament liberal, de facc el voeur sbassà i tass, ma primma el voeur investì 50 miliard in del lavorà per sbassà la desoccupazion.

L'è fortement europeista, e 'l sostegn anca 'na regionalizzazion del Stat franzes, cont el dà pussee competenz ai nazion storegh de la Franza. 

In del camp di lengov regionai, l'è a favor de ratifegà la Carta Europea e de insegnà 'sti lengov chi in di scoeur.
Ambulanza

L**'ambulanza** (anca *autolettiga*) l'è 'n veicol doperaa per trasportà i malaa, di voeult attrezzaa per el pront soccors e donca per portà in urgenza i malaa a l'ospedal. I eren ciamaa anca "autoambulanz" in del primm period de spantegament di automobil, per spartìj di carr a trazion umana/animal doperaa in guerra. Gh'è anca i eliambulanz che sgoren, doperaa soratutt in quij situazion de urgenza indova i strad hinn pocch o saraa e anca i barchambulanz, doperaa in di zittà d'aqua comé Venezia.

## Alter progett

## Vos corelaa
* Automedega
* Idroambulanza
Java

El **Java** l'è 'n lenguagg de programmazion desviluppaa per vess el pussee independent possibil de la piattaforma de esecuzion e inventaa de la Sun Microsystems. El dopera 'n bytecode inveci de 'na compilazion pura per fàll.
Frisia

La **Frisia** (olandes Friesland, frison Fryslân) l'è 'na provincia di Pais Bass. La sò capital l'è Leeuwarden.
Luser

El **luser** l'è, in del gergh de internet, on utent fastidios, inespert e irritant per i sistemista o i utent pussee espert. L'è 'na parolla macedonia in tra "loser" (perdent) e "user" (utent).

L'è doperaa soratutt in quij contest indova gh'è 'na presenza insemma de espert e utent medi. Tra l'alter gh'è anca, ciappaa de la saga BOFH, el LART, ossia Luser Attitude Readjustment Tool, on quajsevoeur oggett dur e bon de fà del mal al luser per rieducàll.
Switch KVM

El **Switch KVM** (Keyboard, Video, Mouse) l'è on dispositiv informadegh che 'l permett de controllà pussee computer cont i midemm tastadur, monitor e mouse. L'è doperaa soratutt in di rack cont pussee server per controllài tucc senza avègh in gir on mugg de component.
Elezion presidenziai in Franza del 2017

I **Elezion presidenziai in Franza del 2017** hinn staa el 23 de april e el ballottagg el 7 de magg del 2017 per elegg el President de la Franza che 'l vegnarà dopo del François Hollande. A la fin l'è staa elegiuu l'Emmanuel Macron.

## Modalità
El President de la Franza l'è elegiuu ogni 5 agn de tucc i cittadin frances, cont on sistema uninominal e cont on ballottagg se al primm turn nissun el riva al 50%+1 di sched a sò favor. Per vess candidaa vun el gh'ha de mandà al Consili Costituzional almen 500 firm de elett, nazionai o locai, (hinn 42000 chi che poden firmà), cattaa in almen 30 dipartiment. El 23 de marz del 2017 hinn staa publegaa i candidaa oficiai.

## I candiaa
I candidaa eren:
*Marine le Pen del Front National
*Emmanuel Macron di En Marche!
*François Fillon di Les Républicains
*Benoît Hamon del Partii socialista franzes
*Jean-Luc Mélenchon de La France insoumise
*Nicolas Dupont-Aignan de Debout la France
*Nathalie Arthaud de Lutte Ouvrière
*François Asselineau de Union populaire républicaine
*Philippe Poutou del Nouveau Parti Anticapitaliste
*Jacques Cheminade de Solidarité et progrès
*Jean Lassalle de Résistons

## Sondagg de opinion
I primm sondagg de opinion per el primm turn daven ciarament prima la Marine le Pen cont el 25% circa, per el segond turn el somejava favorii finna a metà febrar 2017 el Fillon, che però per di scandol e di noeuv lianz el lassa spazzi al Macron.

A la fin, per i sondagg, la gara l'ha res'ciaa de vess a quater: Anca se 'l favorii l'è restaa Macron, anca Fillon e Mechelon i gh'aveven di possibilità, ma la Le Pen l'è dada squasi certament al ballottagg.

Per i sondagg del segond turn sia Macron che Fillon avarien poduu batt la Le Pen cont el 55-60%, ma poeu s'hinn volzaa al 60-62 dopo del passagg de Macron e Le Pen al ballottagg.

## Resultaa
### Primm turn

Font: Ministère de l'intérieur

### Second turn
Content management system

El **Content management system** (breviaa **CMS**) l'è 'n software installaa in su 'n server web e che 'l permett al webmaster e ai utent del server de vess disligaa da la programmazion effettiva del codes del sit e concentràss pussee in sul contegnuu. Gh'è di CMS generich che poden vess doperaa per pussee ròbb (comé ' Drupal e 'l Joomla) e di CMS specifegh, comé WordPress per i blog o PrestaShop per i mercaa online. Di voeult i aziend se fan scriv di CMS personalizaa, despess in PHP
François Fillon

El **François Fillon** (Le Mans, 4 de marz del 1954) l'è 'n politegh franzes, primm minister dal 17 de magg del 2007 al 15 de magg del 2012, sotta la presidenza del Nicolas Sarkozy. L'è candidaa per i Republegan ai Elezion presidenziai in Franza del 2017, elezion che l'è rivaa terz.
Associazion Luca Coscioni

L**'Associazion Luca Coscioni** l'è 'n organizzazion minga governativa fondada el 20 de settember del 2002 a Roma. La gh'ha 'me obietiv da Statut el promoeuv la libertà de ricerca e de cura e affermà i diritt politegh e sociai di malaa e disabil. L'è affiliada al Partii Radical Nonviolent Transnazional e Transpartii.

Al di d'incoeu la segretaria le la Filomena Gallo e 'l tesoree el Marco Cappato.
Sarah Thonig

**Sarah Agrippine Thonig**, (nasüda a Münegh el 16 de febrér 1992) l'è 'na atùra de televisòn e de cinema tudèsca.

## Biugrafia

Nasüda in del 1992, la comenica a laurà in TV, quand l'erà amò una fiulina in del film de ARD Heiraten macht mich nervös.

Ma l'è cunusüda in del 2015 quànd l'ha lauràd in d'la *sopa opera* Tempesta d'amore.

## I só laurà

### Televisiun

* 2004: Salzburger Land (Imagefilm)
* 2005: Heiraten macht mich nervös (Fernsehfilm) 
* 2012: Dahoam is Dahoam (Fernsehserie)
* 2012: Lebenslänglich Mord – „Die kleine Königin“
* 2014: Hotel 13 (Fernsehserie, 49 Episoden – Hauptrolle Liv Sonntag)
* 2014: Aktenzeichen XY … ungelöst (Fernsehserie, eine Episode)
* 2014: Alles was zählt (Fernsehserie, Gastrolle Susi Carstens)
* 2015: Tempesta d'amore (Fernsehserie, Gastrolle Becky McPherson)
* 2015: Il commissario Köster - Die Puppenspieler 
* seit 2015: Die Rosenheim-Cops (Fernsehserie)
* 2017: Wilsberg (Fernsehserie, *„Die fünfte Gewalt“*, Gastrolle)

## Ligam de föra

* Sìtt de Sarah Thonig 
* Sarah Thonig in sül IMDB
Whoami

**whoami** ("chi a sont mi" in ingles) l'è 'n comand de bas di sistema UNIX e UNIX-like, part di standard POSIX, e present in di sistema Microsoft dal Windows Server 2003. El sò compit l'è quell de dà l'username de l'utent che 'l gh'ha verta la session che l'ha daa el comand.
Koninklijke Marine

La **Koninklijke Marine** l'è la marina militar di Paes Bass: Durant el secol quell de XVII l'è stada la pussee forta al mond e la gh'ha na longa tradizion de protegg el comercc de la Republega di Sett Provincc Unii prima, de la Republega Batava poeu e incoeu di Paes Bass.
Uname

**uname** l'è 'n comand di sistema UNIX-like (comé Linux) che 'l stampa su in del standard output di informazion in sul sistema doperaa e 'l computer.

## Sintass
*-a: Stampa tucc i informazion
*-m: Stampa domà i informazion hardware
*-n: Stampa el nomm de red del computer
*-r: Stampa la versione del sistema.
*-s: Stampa el tipo de sistema operativ
*-v: Stampa la subversion del sistema.

Se minga specificaa, stampa comé se fuss impostaa s.
Su (Unix)

**su** l'è 'n comand di sistema Unix-like (comé Linux e MacOS) doperaa per cambià l'utent de 'na shell. L'è doperaa tipicament in la manutenzion, da root per mettes in di pagn de 'n utent normal e vice versa.

## Vos corelaa
*sudo (Unix)
Bipolarism

El **bipolarism** l'è 'l sistema politegh multipartitegh indova gh'è pussee partii che se unissen, ai elezion, in dò coalizion elettorai.
Ligher

La **ligher** l'è 'n ibrid in tra el leon (*[[Panthera leo]]*) e la tigher (*[[Panthera tigris]]*). El viv dai 15 ai 26 agn e i donn hinn fertij, inveci i mas'c pòden mia reproduss. L'è pussee grand sia del leon che de la tigher.

In natura se troeuven squasi mai, perchè i habitat di dò bestij hinn proppi different e donca se incontren squasi mai. Al di d'incoeu domà in India, in la Foresta de Gir, conviven.

## Vos corelaa
*Liligher, ibrid in tra el leon e la ligher
Mv (Unix)

**mv** (de l'ingles "move") l'è 'n comand di sistema UNIX-like (comé Linux e Mac OS) che 'l permett de cambià el nomm de on file o de spostàll in d'on altra directory. Se l'è doperaa in del midemm file system el lavora cont di hard link e donca l'operazion l'è squasi istantanea, se gh'è di file system different, inveci, el copia i dacc e poeu i scancella, donca ghe voeur del temp.

## Vos corelaa
*Cp (Unix)
*Rm (Unix)
Bhumibol Adulyadej

El **Bhumibol Adulyadej** (5 de dicember del 1927 – 13 de october del 2016) l'è staa el re de la Thailandia cont el nomm de Rama IX.

## Einzelnachweise
Beatris di Paes Bass

La **Beatris di Paes Bass**, nomm complet *Beatrix Wilhelmina Armgard van Oranje-Nassau* (Baarn, 31 de genar del 1938), l'è stada la Regina di Pais Bass dal 30 de april del 1980 al 30 de april del 2013, di de la sò abdicazion in favor del fioeu Guglielmo Lissander di Paes Bass.
Sistema internazional d'unitaa

Ol **Sistema internazional d'unitaa** (dal frances: *Système international d'unités*), sigla **SI**, l'è ol plœ dovrad sistema de unitaa de misura. Insema al sistema CGS (centimeter-gram-segond) l'è ciamad **sistema metrico decimal**. Al prencepe l'è stait ciamad **Sistema MKS**, perqè al g'hera comprendeva adoma i unitaa meter, qilogram e segond.

L'è basad sœ i set unitaa fondamentale, coi quale i è definide qelle derivade. In plœ, ol SI al dovra di prefiss per i multipli e sota-multipli. Ol Sistema Internazional l'è un sistema coerent: i so unitaa derivade i è ol prodot di unitaa fondamentale.

## Unitaa fondametale

 *udm*: unitaa de misura

## Unitaa derivade

 *udm*: unitaa de misura

## Riferiments


## Bibliografia
*''scienzaescuola.it''
*''ebook.scuola.zanichelli.it''